PLANUL DE INTERVENŢIE

- structura-cadru –

În conformitate cu Anexa nr. 3 din *Ordinul Ministrului Administraţiei şi Internelor nr. 163/2007 pentru aprobarea Normelor generale de apărare împotriva incendiilor*

1. Datele de identificare:

- denumirea operatorului economic sau a instituţiei;

- adresă, număr de telefon, fax, e-mail;

- profilul de activitate

2. Planul general al unităţii (la scară), pe care se marchează:

- amplasarea clădirilor, instalaţiilor tehnologice şi a depozitelor în incintă;

- căile de acces şi de intervenţie din incintă şi cele adiacente acesteia;

- reţelele şi sursele proprii de alimentare cu apă;

- rezervele de agenţi de stingere şi de mijloace de protecţie a personalului de intervenţie;

- reţelele şi racordurile de alimentare cu energie electrică, agent termic, gaze şi alte fluide combustibile;

- reţelele de canalizare;

- vecinătăţile.

3. Concepţia de organizare şi de desfăşurare a intervenţiei în caz de incendiu:

- concluzii privind intervenţia, rezultate din scenariul de securitate la incendiu sau din evaluarea capacităţii de apărare împotriva incendiilor;

- particularităţi tactice de intervenţie pentru:

* evacuarea utilizatorilor (persoane şi, după caz, animale sau bunuri), acordarea primului ajutor şi protejarea bunurilor periclitate;
* localizarea şi lichidarea incendiilor;
* protecţia personalului de intervenţie;
* protecţia vecinătăţilor;
* înlăturarea efectelor negative majore produse de incendiu.

4. Forţe de intervenţie în caz de incendiu:

- serviciul privat pentru situaţii de urgenţă (dotare, încadrare);

- servicii publice voluntare pentru situaţii de urgenţă cu care se cooperează (categoria, localitatea, distanţa, itinerarul de deplasare, telefonul sau alte mijloace de alarmare şi alertare);

- subunitatea de pompieri militari de raion (localitatea, distanţa, itinerarul de deplasare, telefonul sau alte mijloace de alarmare şi alertare);

- alte forţe cu care se cooperează şi modul de anunţare (de exemplu, ambulanţa);

5. Surse de alimentare cu apă în caz de incendiu, exterioare unităţii:

- reţele de alimentare cu apă:

- debite;

- presiuni;

- amplasarea hidranţilor exteriori şi stabilirea distanţelor faţă de incinta unităţii;

- alte surse artificiale sau naturale de apă:

- felul şi capacitatea acestora;

- platforme (puncte) de alimentare şi distanţele faţă de unitate.

6. Planul fiecărei construcţii, instalaţii tehnologice sau platforme de depozitare (la scară), pe care se marchează ori se înscriu date privind:

- destinaţia spaţiilor (încăperilor);

- suprafaţa construită şi aria desfăşurată;

- regimul de înălţime (numărul de niveluri);

- numărul de persoane care utilizează construcţia, pe niveluri şi pe total;

- căile interioare de acces, evacuare şi de intervenţie;

- natura materialelor şi a elementelor de construcţii;

- nivelurile criteriilor de performanţă privind securitatea la incendiu asigurate;

- instalaţiile utilitare aferente;

- instalaţiile, sistemele, dispozitivele şi aparatele de prevenire şi stingere a incendiilor cu care este echipată;

- dispozitivul de intervenţie în caz de incendiu.

NOTĂ:

În cazul operatorilor economici şi al instituţiilor având numai construcţii, instalaţii tehnologice sau platforme de depozitare cu risc mic de incendiu şi care nu se încadrează în categoriile de clădiri înalte şi foarte înalte, fără săli aglomerate ori cu aglomerări de persoane şi fără depozite de mari valori, nu este obligatorie întocmirea planurilor detaliate prevăzute la pct. 6 din structura-cadru. În aceste situaţii, în conturul construcţiilor, instalaţiilor tehnologice şi al platformelor de depozitare, marcate în planul general al incintei unităţii (pct. 2) ori într-un tabel separat, se înscriu suplimentar: destinaţia, suprafaţa, numărul de niveluri, rezistenţa la foc şi, după caz, categoriile pericolului de incendiu.

Un exemplar al planului de intervenţie avizat se pune la dispoziţie inspectoratului pentru situaţii de urgenţă judeţean/al municipiului Bucureşti pentru efectuarea recunoaşterilor şi a studiilor tactice şi pentru punerea acestora în aplicare cu prilejul exerciţiilor, aplicaţiilor tactice de intervenţie, precum şi în situaţiile de urgenţă.